ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.E.03.01.147582/6-2016

17.05.2016.год.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/1538/2015 (101981/2015),** за набавку *добара:* Детектор исклизнућа вагона, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

**ПРЕДМЕТ:** Додатне информације,појашњења и предлози за измену конкурсне документације за јавну набавку бр. ЈН 3000/1538/2015 – Детектори исклизнућа вагона.

На основу члана 63 став 2 ЗЈН, потенцијални понуђач, у законском року, од наручиоца тражи додатна појашњења, указује на уочене неправилности у конкурсној документацији и предлаже измену исте у Одељку 4 – Услови за учешће у поступку јавне набавке, **додатни услови 4.2,** тачка 5, под 1) – Финансијски капацитет.

**Питање:**

У конкурсној документацији наручиоца, Одељак 4– Услови за учешће у поступку јавне набавке, **додатни услови 4.2** тачка 5), под 1), као доказ испуњавања финансијског капацитета наручилац захтева –БОН-ЈН који издаје Агенција за привредне регистре, који мора да садржи сажете статусне податке понуђача, сажети биланс стања и биланс успеха за наведнеи период.

Овај потенцијални понуђач је на питање да ли уместо траженог БОН-ЈН може доставити изворни финансијски извештај који у себи садржи сажети биланс стања и биланс успеха за наведени период добио одговор наручиоца да остаје при захтевима из конкурсне документације који је непрецизан и без објашњења, што је била обавеза наручиоца.

Потенцијални понуђач је регистрован у Регистру понуђача АПР и као такав има право учешћа на јавним позивима. Из имена потенцијалног понуђача може се видети да се ради о *пословном удружењу.* Према члану 45 Правилника о условима и начину објављивања финансијских извештаја и вођењу регистра финансијских извештаја, Агенција за привредне регистре пословним удружењима правних лица не води податке у бази података о бонитету, **те се ни услуге бонитета не могу пружити тим удружењима**. Потенцијални понуђач је добио на своје име и у сврху учешћа на овом позиву, Потврду АПР, регистра финансијских извештаја бр. БОН 2814/01/2016 од 10.05.2016 године, са описаним садржајем.

Имајући у виду наведено још једном постављамо наручиоцу питање да ли ће понуда потенцијалног понуђача, који је пословно удружење, бити неприхватљива ако уместо траженог БОН-ЈН који мора да садржи сажете статусне податке понуђача, сажети биланс стања и биланс успеха за наведнеи период, достави изворни финансијски извештај АПР који садржи сажете статусне податке понуђача, сажети биланс стања и биланс успеха за наведнеи период. Сматрамо да је понуђени доказ свеобухватнији од траженог и да у себи садржи све оно што наручилац тражи и за БОН-ЈН.

**ОДГОВОР 1:**

Наручилац је сагласан да за понуђаче, који у складу са прописима не могу да добију БОН ЈН (нпр. Пословна удружења),достави финансијски извештај који садржи сажете статусне податке понуђача, сажети биланс стања и биланс успеха за наведни период, као и потврду АПР-а којом доказују да не могу да прибаве услуге бонитета.

**ПИТАЊЕ 2**:

**ПРЕДМЕТ:** Додатне информације,појашњења и предлози за измену конкурсне документације за јавну набавку бр. ЈН 3000/1538/2015 – Детектори исклизнућа вагона.

На основу члана 63 став 2 ЗЈН, потенцијални понуђач, у законском року, од наручиоца тражи додатна појашњења, указује на уочене неправилности у конкурсној документацији у Одељку 6.17 –Средства финансијског обезбеђења.

**Питање:**

У конкурсној документацији наручиоца, Одељак 6.17– Средства финансијског обезбеђења, у финансијском документу Банкарска гаранција за озбиљност понуде стоји услов наручиоца да она важи најмање 30 дана од дана отварања понуда. Наручилац је дана 13.05.2016 године, по жељи једног понуђача, продужио рок за подношење понуда са 16.05.2016 на 24.05.2016 године и тиме направио проблеме и додатне трошкове другим потенцијалним понуђачима везано за прибављање предметне банкарске гаранције. С обзиром да је продужење рока објављено 13.05.2016 у 12.17 часова( петак ), а да је првобитно утврђен рок за доставу понуда 16.05.2016(понедељак), логично је да су потенцијални понуђачи већ морали прибавити тражену гаранцију са утврђеним датумом њеног важења (прилог 3, страна 53 – Модел гаранције за учешће на тендеру). Овим незаконитим продужењем рока, без образложених разлога, понуђачи су стављени у неравноправан положај јер су принуђени (осим оног чија је жеља испуњена) да поново прибављају предметну гаранцију зашта је потребна нова процедура, проток времена и нови додатни трошкови, јер се продужење рока важности гаранције наплаћује као и издавање нове гаранције.

Да ли је за наручиоца прихватљива банкарска гаранција за озбиљност понуде прибављена пре датума продужења рока ?

**ОДГОВОР 2:**

За Наручиоца је прихватљива банкарска гаранција за озбиљност понуде прибављена пре датума продужења рока.

 КОМИСИЈА: